Извештај о изведеној екскурзији шестог разреда

	Термин: 8-9.6.2014. (недеља – понедељак)
	
Реализација

1. дан: Полазак у 6 часова са паркинга испред стадиона. Полиција је обавила свој део посла и кренуло се у предвиђеном термину.
[bookmark: _GoBack]Ужице – Смедерево (Смедеревски град)-Пожаревац (галерија Милене Павловић Барили) – Виминацијум – Лепенски вир – Доњи Милановац и смештај у хотелу Лепенски вир. Смештај је био одличан у двокреветним и трокреветним собама, вечерало се и диско вече које је трајало од 22 до 0,30 часова, одлазак на спавање. Колеге су дежурале у ходницима ипо собама. Истовремено су били и ученици седмог разреда из Ивањице, они су раније отишли из диска и били су смештени на истом спрату са одељењем VI2. Одељењски старешина Јелена Кузмић је водила рачуна и о једним ио другим ученицима и није било никаквих проблема.

2. дан: Доручак и одлазак на хидроелектрану „Ђердап“, обилазак хидроелектране и наставак пута према Неготину (музеј Крајине и музеј хајдук Вељка Петровића), ручак, наставак према Зајечару, где смо обишли Гамзиград, наставак пута за Ужице преко Параћина, Крушевца и Чачка. Долазак у Ужице око 22,30. На свим локацијама смо имали кустосе који су имали веома лепо излагање на посећеним локалитетима. 

Број ученика који је ишао је 73, одељењске старешине су Ратомирка Веизовић, Марина Деспотовић, Јелена Кузмић и Даијела Дуковић. На пут су кренула два аутобуса – даблдекер (VI1, VI2 и VIГ, лекар и вођа пута из агенције) и минибус (VI3 и стручни вођа). 
Проблеми: у Пожаревцу даблдекер је при изласку из града закачио телефонске каблове и покидао је два. Позвана је полиција која је извршила увиђај,возачје дувао балон и написалису записник из кога се види да возач аутобуса није направио никакавпрекршај. При враћању из Ужица један ученик је гурнуо седиште које се сломило (возач је рекао да неће бити никаквих проблема, да ће се то седиште заварити). Договор са стручним вођом пута је да ако буде требало да се плати да ће послати рачун који ће платити ученици који су седели у том делу аутобуса.
Понашање ученика за време екскурзије је примерно и у складу са њиховим годинама.
Службени водич агенције „Рива“ је беспрекорно обавила свој део посла.

